תנית, או תנת, הייתה אלילה במיתולוגיה הפיניקית ושימשה כאלה החשובה ביותר בעיר קרתגו. היא נחשבה ככל הנראה לבת זוגו של האל בעל האמון, ונחשבה לאלה האם, אלת הירח ואלת פריון. האלה הופיעה בקרתגו רק במאה ה-5 לפנה"ס אך עד מהרה האפילה על בעל האמון בחשיבותה, ושמה נזכר בכתובות לפני שמו שלו.
אף שהדבר שנוי במחלוקת, נראה כי פולחנם של תנית ושל בעל האמון לווה בהקרבת ילדים. ראיות לכך נמצאו בעיקר בתופת של שלמבו בעיר ובעיר מוטיה בסיציליה. פולחנה של תנית היה נהוג ברחבי האגן המערבי של הים התיכון וראיות לו נמצאו במלטה, בסרדיניה ובספרד. תנית מזוהה עם העשתרת הפיניקית וייתכן שמקורה בענת, האלה הכנענית צמאת הדם. היא התקבלה גם אל פנתאון האלים הברברי הקדום.
סמלה של האלה מופיע על מצבות ואסטלות רבות ומורכב מטרפז (שהוחלף מאוחר יותר במשולש), שמעליו נמתח קו אופקי ועל קוקודו ניצב עיגול.
אלחנן גפני, תרבויות קדומות - במזרח הקדום, אסטרולוג, 2005, פרק 22 (עמ' 264).
EnglishالعربيةБеларускаяБългарскиCatalàCymraegDeutschEsperantoEspañolEuskaraFrançaisGalegoItaliano한국어NederlandsNorsk bokmålPolskiPortuguêsRomânăРусскийSvenskaУкраїнська中文	עריכת קישורים	נערך לאחרונה ב־14:06, 20 בדצמבר 2015.